एयर इंडिया के सफर के दौरान सांसदों की मनमानी का एक और मामला सामने आया है. कोलकाता से तृणमूल कांग्रेस की सांसद डोला सेन की एयर इंडिया फ्लाइट के दौरान हंगामा हुआ. वे अपनी मां को व्हील चेयर पर इमरजेंसी एग्जिट पर बिठाने पर अड़ी रही जो कायदों की अनदेखी थी. डोला का कहना था कि एक टिकट कम्पनी ने उनके टिकट बुक किये लेकिन उसमें ये साफ नहीं किया गया कि उनकी मां व्हील चेयर में सफर करेंगी जो कि इमरजेंसी एग्जिट सीट के कायदों के चलते नहीं बैठ सकती थीं. रास्ता निकालने के लिए एयर इंडिया ने उन्हें बिजनेस क्लास की सीट भी ऑफर की लेकिन हल न निकलते देख पायलट ने उनकी बात मानी. इस हंगामे के कारण दिल्ली से कोलकाता जा रही उड़ान देरी से उड़ी.